На основу члана 59 Закона о локалној самоуправи Црне Горе ("Сл. лист ЦГ" бр. 02/18, 34/19, 38/20, 50/22 и 84/22), и члана 86 Статута општине Беране ("Сл. лист ЦГ - Општински прописи", бр. 42/18), Предсједник Општине Беране, донијела је

**О Д Л У К У**

**о измјенама и допунама Одлуке о стипендирању студената**

**Члан 1**

У Одлуци о стипендирању студената ("Сл. лист ЦГ - Општински прописи" бр. 28/08);

Члан 2, брише се.

**Члан 2**

У члану 3, у ставу 3, ријечи “најнижу цијену рада” замјењују се ријечима “обрачунску вриједност коефицијента”.

У члану 3, у ставу 4, ријечи “најнижу цијену рада” замјењује се ријечима “обрачунску вриједност коефицијента”.

**Члан 3**

У члану 6, у ставу 1, послије алинеје 5, додаје се нова алинеја 6 која гласи:

* Потврду о незапослености.

**Члан 4**

У члану 8, у ставу 1, алинеја 3 брише се. Досадашње алинеје 4 и 5 постају алинеје 3 и 4.

**Члан 5**

У члану 9, у ставу 1, број „15“ замјењује се бројем „30“

**Члан 6**

У члану 12, став 2, брише се.

**Члан 7**

Досадашњи чланови од 3,4,5,6,7,8,9,10,11,12,13,14,15,16,17 и 18, постају чланови 2,3,4,5,6,7,8,9,10,11,12,13,14,15,16 и 17.

**Члан 8**

Ова Одлука ће се поднијети Скупштини општине на потврђивање на првој наредној сједници.

**Члан 9**

Одлука ступа на правн снагу даном доношења.

**Број: \_\_\_\_\_\_\_\_\_\_\_\_\_ Предсједник**

**Беране, \_\_\_.\_\_\_. 2023. године. Вуко Тодоровић**

**ОБРАЗЛОЖЕЊЕ**

Правни основ за доношење ове Одлуке садржан је у члану 59 Закона о Локалној самоуправи којим је прописано да Предсједник општине привремено доноси акте из надлежности Скупштине ако Скупштина није у могућности да се састане или је из других разлога онемогућем њен рад, а њиховим недоношењем би се угрозио живот грађана или имовина веће вриједности.

Чланом 86 Статута општине Беране прописано је да Предсједник општине привремено доноси акте биз надлежности Скупштине, на начин какао је то прописано законом.

**Разлози** за доношење *Одлуке о измјенама и допунама одлуке о стипендирању студената општине Беране* су вишеструки.

Локална управа општине Беране са посебном пажњом спроводи сложену и проактивну социјалну политику према локалном становништву, водећи посебну бригу о младима и дјеци, посебно континуирано учествујући у обезбјеђивању бољих услова за образовање.

Изменама и допунама Одлуке о стипендирању студената, превасходно је укинута норма, којом је било прописано да ће Општина Беране стипендирати 20 студената основних студија и 5 студената постдипломских студија, која је била ограничавајућа у погледу броја корисника општинске стипендије, те је њеним укидањем дата могућност свим студентима који имају просјечну оцјену најмање 9 током студија, да остваре право на општинску стипендију, уз испуњеност свих услова просписаних одлуком о стипендирању студената..

Такође, измејнама и допунама одлуке о стипендирању студената, норма којом је прописано да корисници општинске стипендије остварују исту у мјесечном износу најниже цијене рада, која је изнопсила 50 евра, која категорија више није дио позитивно правног система државе Црне Горе, измјењена је на начин што се утврђује да мјесечна студентска стипендија износи једну обрачунску вриједниост коефицијента, која је утврђена у мјечном бруто износу од најмање 90 евра,за студенте основних студија, односно увећано за 10% за студенте постдипломских студија, чиме је износ мјесечне студентске стипендје значајно увећан.

Измјенама и допунама одлуке о стипендирању студената, прописује се и обавеза, да приликом подношења пријаве на јавни конкурс за додјелу стипендија, поред прописане документације, студенти морају приложити и доказ о незапослености, издат од стране надлежног државног органа.

Чињеницом да је се јавила реална и оправдана потреба за утврђивањем новог рока за подношење пријава на јавни конкурс, посебно због сложености административних процедура на факултетима због којих студенти често нису били у могућности да благовремено предају пријаву са прописаном документацијом у раније прописаном року од 15 дана, утврђено је да ће рок бити продужен, у трајању од 30 дана од дана објављивања јавног конкурса.

Измјенама и допунама одлуке о стипењндирању студената, укида се досадашња норма, која је давала дискреционо право Предсједниклу општине Беране, као доносиоцу одлуке о стипендирану стидената, да може, уколико постоје средства предвиђена буџетом општине, на предлог Комисије, донијети одлуку о додјели стипендије и оним студентима који имају просјек најмање 8,5. Укидањем ове норме, корисници општинске стипендије ће бити само они студенти који су стварили просјечну оцјену најмање 9 током студија.

С обзиром да се студентска – школска година завршава са октобром мјесецом, а да члан 7 Одлуке прописује да се конкурс за предстојећу школску годину расписује најкасније до октобра мјесеца текуће календарске године, цијенећи значај ове накнаде за стипендирање студената – талената, Предсједник је одлучио да донесе Одлуку о измјенама и допунама Одлуке о стипендирању студената.